ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 27.11.1996 
COM(96) 612 τελικό 
96/0292 (ACC) 
Πρόταση 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
για την παράταση του κανονισμού (ΕΚ) αριθ. 3066/95 για τη θέσπιση ορισμένων 
παραχωρήσεων υπό μορφή κοινοτικών δασμολογικών ποσοστώσεων όσον αφορά 
ορισμένα γεωργικά προϊόντα και για αυτόνομη και μεταβατική προσαρμογή 
ορισμένων γεωργικών παραχωρήσεων που προβλέπονται στις ευρωπαϊκές 
συμφωνίες, προκειμένουνα ληφθεί υπόψη η συμφωνία για τη γεωργία που έχει 
συναφθεί στο πλαίσιο των πολυμερών εμπορικών διαπραγματεύσεων του Γύρου 
της Ουρουγουάης 
(υποβληθείσα από την Επιτροπή) 

ΑΙΤΙΟΛΟΓΙΚΗ ΕΚΘΕΣΗ 
1. Σύμφωνα με τις δεσμεύσεις της που απορρέουν από τη συμφωνία για τη 
γεωργία, η οποία συνήφθη στο πλαίσιο των πολυμερών εμπορικών 
διαπραγματεύσεων του Γύρου της Ουρουγουάης, η Κοινότητα 
αντικατέστησε, από την 1η Ιουλίου 1995, τις μεταβλητές γεωργικές εισφορές 
και τα λοιπά γεωργικά μη δασμολογικά εμπόδια, με σταθερούς δασμούς. 
Υπάρχει κίνδυνος η υποκατάσταση αυτή να μειώσει τη σημασία των 
γεωργικών παραχωρήσεων που χορηγούνται δυνάμει ευρωπαϊκών 
συμφωνιών, (Ουγγαρία, Πολωνία, Δημοκρατία της Τσεχίας, Δημοκρατία 
της Σλοβακίας, Βουλγαρία και Ρουμανία) και, κυρίως, να μειώσει τις 
δυνατότητες πρόσβασης στην κοινοτική αγορά σε προτιμησιακή βάση για 
ορισμένα γεωργικά προϊόντα καταγωγής των συγκεκριμένων χωρών. Είναι 
λοιπόν αναγκαίο, για να εξασφαλισθεί η αρμονική μετάβαση στο σύστημα 
που εφαρμόζεται από την 1η Ιουλίου 1995 και να διατηρηθεί το επίπεδο των 
χορηγούμενων προτιμήσεων, να προσαρμοστούν οι γεωργικές παραχωρήσεις 
που προβλέπονται στο πλαίσιο των ευρωπαϊκών συμφωνιών. 
2. Εξάλλου, δυνάμει των άρθρων 76, 102 και 128 της πράξης προσχώρησης, 
η Αυστρία, η Φινλανδία και η Σουηδία πρέπει να εφαρμόζουν, από την 1η 
Ιανουαρίου 1995, τις διατάξεις των προτιμησιακών συμφωνιών οι οποίες 
συνήφθησαν από τήν Κοινότητα με ορισμένες τρίτες χώρες, και κυρίως τη 
Βουλγαρία, τη Δημοκρατία της Τσεχίας, τη Δημοκρατία της Σλοβακίας, την 
Ουγγαρία, την Πολωνία και τη Ρουμανία. 
3. Το Συμβούλιο εξέδωσε, στις 6 Μαρτίου 1995, οδηγίες διαπραγματεύσεων, 
με σκοπό τη σύναψη πρόσθετων πρωτοκόλλων στις ευρωπαϊκές συμφωνίες, 
σχετικά κυρίως με τα γεωργικά προϊόντα. Οι οδηγίες διαπραγματεύσεων 
προβλέπουν μέτρα που αποσκοπούν στην προσαρμογή των γεωργικών 
παραχωρήσεων οι οποίες προβλέπονται στο πλαίσιο των ευρωπαϊκών 
συμφωνιών, λαμβανομένων υπόψη, αφενός, των δεσμεύσεων της 
Κοινότητας που απορρέουν από τη συμφωνία για τη γεωργία, η οποία 
συνήφθη στο πλαίσιο των πολυμερών εμπορικών διαπραγματεύσεων του 
Γύρου της Ουρουγουάης (ανωτέρω σημείο 1), και αφετέρου, των 
επιπτώσεων της πράξης προσχώρησης της Αυστρίας, της Φινλανδίας και της 
Σουηδίας (ανωτέρω σημείο 2). 
4. Μετά την ολοκλήρωση αυτών των διαπραγματεύσεων, και εν αναμονή της 
επικύρωσης από όλα τα ενδιαφερόμενα μέρη των πρόσθετων πρωτοκόλλων, 
θα εφαρμοστούν ενδιάμεσα πρόσθετα πρωτόκολλα, τα οποία καλύπτουν 
αποκλειστικά τις εμπορικές πτυχές των εν λόγω πρόσθετων πρωτοκόλλων. 
Εντούτοις, λόγω των υπερβολικά σύντομων προθεσμιών, τα ενδιάμεσα 
πρόσθετα πρωτόκολλα δεν δύναται να τεθούν σε ισχύ την 1η Ιανουαρίου 
1997. 
5. Στις 21 Δεκεμβρίου 1995, το Συμβούλιο αποφάσισε τη θέσπιση ορισμένων 
αυτόνομων μέτρων που αποσκοπούν, αφενός, στη διατήρηση του επιπέδου 
ι 
των προτιμήσεων που χορηγούνται στο πλαίσιο των ευρωπαϊκών συμφωνιών 
και, αφετέρου, στο να ληφθούν υπόψη καθεστώτα συναλλαγών τα οποία 
υφίστανταν στο γεωργικό τομέα μεταξύ των νέων κρατών μελών και των 
συνδεδεμένων χωρών της Κεντρικής Ευρώπης. Τα μέτρα αυτά ίσχυαν μέχρι 
τις 30 Ιουνίου 1996. Δυνάμει του κανονισμού (ΕΚ) αριθ. 1194/96 του 
Συμβουλίου, παρατάθηκαν μέχρι την 31η Δεκεμβρίου 1996. 
6. Η παρούσα πρόταση αποσκοπεί στην παράταση, μέχρι τις 31 Δεκεμβρίου 
1997, των μέτρων που εγκρίθηκαν από το Συμβούλιο στις 21 Δεκεμβρίου 
1995. 
ΚΑΝΟΝΙΣΜΟΣ (εκ) ΑΡΙΘ /96 ΤΟΥ ΣΥΜΒΟΥΛΙΟΥ 
της 
για την παράταση του κανονισμού (ΕΚ) αριθ. 3066/95 για τη θέσπιση ορισμένων 
παραχωρήσεων υπό μορφή κοινοτικών δασμολογικών ποσοστώσεων όσον αφορά 
ορισμένα γεωργικά προϊόντα και για αυτόνομη και μεταβατική προσαρμογή 
ορισμένων γεωργικών παραχωρήσεων που προβλέπονται στις ευρωπαϊκές 
συμφωνίες, προκειμένουνα ληφθεί υπόψη η συμφωνία για τη γεωργία που έχει 
συναφθεί στο πλαίσιο των πολυμερών εμπορικών διαπραγματεύσεων του Γύρου της 
Ουρουγουάης 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ 
Έχοντας υπόψη : 
τη συνθήκη για την ίδρυση της Ευρωπαϊκής Κοινότητας και ιδίως το άρθρο 113, 
την πρόταση της Επιτροπής, 
Εκτιμώντας : 
ότι τα μέτρα που προβλέπονται στον κανονισμό (ΕΚ) αριθ. 3066/95 του Συμβουλίου1 
για την αυτόνομη και μεταβατική προσαρμογή ορισμένων γεωργικών παραχωρήσεων 
που προβλέπονται από τις ευρωπαϊκές συμφωνίες προκειμένου να ληφθεί υπόψη η 
συμφωνία για τη γεωργία η οποία έχει συναφθεί στο πλαίσιο των πολυμερών εμπορικών 
διαπραγματεύσεων του Γύρου της Ουρουγουάης παρατάθηκαν μέχρι την 31η Δεκεμβρίου 
1996 δυνάμει του κανονισμού (ΕΚ) 1194/96 του Συμβουλίου2· 
ότι έχει προβλεφθεί η αντικατάσταση αυτών των μέτρων από ενδιάμεσα πρόσθετα 
πρωτόκολλα στις ευρωπαϊκές συμφωνίες· ότι, λόγω όμως των πολύ σύντομων 
προθεσμιών, η ισχύς των πρωτοκόλλων αυτών δεν μπορεί να αρχίσει την 1η Ιανουαρίου 
1997· ότι είναι, συνεπώς, σκόπιμο να παραταθεί ο εν λόγω κανονισμός έως τις 31 
Δεκεμβρίου 1997, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : 
Αρθρο 1 
Στο άρθρο 11 του κανονισμού (ΕΚ) αριθ. 3066/95, το δεύτερο εδάφιο αντικαθίσταται 
από το ακόλουθο κείμενο : 
"Εφαρμόζεται από την 1η Ιανουαρίου έως τις 31 Δεκεμβρίου 1997". 
ΕΕ αριθ. L 328 της 30J2.1995, σ. 31 
ΕΕ αριθ. L 161 της 26.06.1996, σ. 2 
(f 
Αρθρο 2 
Ο παρών κανονισμός αρχίζει να ισχύει την τρίτη ημέρα από τη δημοσίευση του στην 
Επίσημη Εφημερίδα των Ευρωπαϊκών Κοινοτήτων. 
Εφαρμόζεται από την 1η Ιανουαρίου 1997. 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε 
κάθε κράτος μέλος. 
Βρυξέλλες, 
Για το Συμβούλιο, 
Ο Πρόεδρος 
ΔΗΜΟΣΙΟΝΟΜΙΚΟ ΔΕΛΤΙΟ 
ΗΜΕΡΟΜΗΝΙΑ: 
ΚΟΝΔΥΛΙ: 1000 ΠΙΣΤΩΣΕΙΣ: 864 εκατ. ECU 
ΟΝΟΜΑΣΙΑ ΤΟΥ ΜΕΤΡΟΥ: Σχέδιο κανονισμού του Συμβουλίου για την παράταση του κανονισμού (ΕΟΚ) 
αριθ. 3066/95 για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων 
όσον αφορά ορισμένα γεωργικά προϊόντα και για αυτόνομη και μεταβατική προσαρμογή ορισμένων γεωργικών 
παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για 
τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της 
Ουρουγουάης. 
ΝΟΜΙΚΗ ΒΑΣΗ: Αρθρο 113 της συνθήκης 
ΣΤΟΧΟΙ ΤΟΥ ΜΕΤΡΟΥ: Παράταση του κανονισμού (ΕΚ) αριθ. 3066/95 εν αναμονή της σύναψης των 
πρόσθετων ενδιάμεσων πρωτοκόλλων με τις ΧΚΑΕ 
ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΠΕΡΙΟΔΟΣ 
12 ΜΗΝΩΝ 
εκατ. ECU ΤΡΕΧΟΝ 
ΟΙΚΟΝ.ΕΤΟΣ 
(96) 
εκατ. ECU ΕΠΟΜΕΝΟ 
ΟΙΚΟΝ.ΕΤΟΣ (97) 
εκατ. ECU 
5.0. ΔΑΠΑΝΕΣ ΠΟΥ-ΒΑΡΥΝΟΥΝ 
ΤΟΝ ΠΡΟΫΠΟΛΟΓΙΣΜΟ ΤΩΝ ΕΚ 
(ΕΠ4ΣΤΡΟΦΕΣ/ΠΑΡΕΜΒΑΣΕΙΣ) 
ΤΟΥΣ ΕΘΝΙΚΟΎΣ ΠΡΟΫΠΟΛΟΓΙΣΜΟΎΣ 
5.1 ΕΣΟΔΑ 
- ΙΔΙΟΙ ΠΟΡΟΙ ΤΩΝ ΕΚ 
- (ΕΙΣΦΟΡΕΣ/ΔΑΣΜΟΙ) 
- ΣΤΟ ΕΘΝΙΚΟ ΕΠΙΠΕΔΟ 
5.0.1. ΠΡΟΒΛΕΨΕΙΣ ΔΑΠΑΝΩΝ 
5.1.1. ΠΡΟΒΛΕΨΕΙΣ ΕΣΟΔΩΝ 1998 
εκατ. ECU 1999 
εκατ. ECU 2000 
εκατ. ECU 2001 
εκατ. ECU 
5.2. ΤΡΟΠΟΣ ΥΠΟΛΟΓΙΣΜΟΥ: Ουδεμία ποσόστωση τροποποιείται από αυτόν τον κανονισμό και, εν αναμονή 
της σύναψης το)ν ενδιάμεσων πρωτοκόλλων, το κείμενο αυτό δεν έχει δημοσιονομικές επιπτώσεις. 
6.0 ΔΥΝΑΤΗ ΧΡΗΜΑΤΟΔΟΤΗΣΗ ΜΕ ΠΙΣΤΩΣΕΙΣ ΕΓΓΕΓΡΑΜΜΕΝΕΣ ΣΤΟ ΣΧΕΤΙΚΟ 
ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ ΝΑΙ/ΟΧΙ 
6.1 ΔΥΝΑΤΗ ΧΡΗΜΑΤΟΔΟΤΗΣΗ ΜΕ ΜΕΤΑΦΟΡΑ ΜΕΤΑΞΥ ΚΕΦΑΛΑΙΩΝ ΤΟΥ 
ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ ΝΑΙ/ΟΧΙ 
6.2 ΑΝΑΓΚΗ ΣΥΜΠΛΗΡΩΜΑΤΙΚΟΥ ΠΡΟΫΠΟΛΟΓΙΣΜΟΥ ΝΑΙ/ΟΧΙ 
6.3 ΠΙΣΤΩΣΕΙΣ ΠΟΥ ΠΡΕΠΕΙ ΝΑ ΕΓΓΡΑΦΟΥΝ ΣΤΟΥΣ ΜΕΛΛΟΝΤΙΚΟΥΣ 
ΠΡΟΫΠΟΛΟΓΙΣΜΟΎΣ ΝΑΙ/ΟΧΙ 
ΠΑΡΑΤΗΡΗΣΕΙΣ: 
ISSN 0254-1483 
COM(96) 612 τελικό 
ΕΓΓΡΑΦΑ 
GR 02 03 11 
Αριθ. καταλόγου : CB-CO-96-611-GR-C 
ISBN 92-78-11869-9 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο